Cuneiform Tablet CCT 4 17a (BM 115164)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma aḫ-ša-lim-ma a-na ú-ṣú-ur-ša-IŠTAR ú a-mur-DINGIR qí-bi₄-ma a-ma-kam ṭup-pì-i ša a-lu-lu ḫa-bu-lá-ku-ni É en-na-be-lim i-ba-ší-ma lu KÙ.BABBAR-pì-kà ša-bu-ú i-na e-ra-bi₄-ku-nu ṭup-pá-am šé-ṣí-a-ma ku-un-kà-ma šé-bi₄-lá-nim a-ḫu-ú-a a-tù-nu iḫ-da-ma gi-mì-lá-ni a-na a-mur-DINGIR qí-bi₄-ma mì-šu ša KÙ.GI tù-ta-e-ra-am 5 ma-na URUDU a-na a-na-lí a-dí-in 6 ma-na URUDU ša ANŠE.ḪI-kà a wa-aḫ-šu-ša-na ir-de₈-ú-ni-ni a-dí-in 20 ma-na a-na a-du i pá-ni-tim a-dí-in a-ni 10 ma-na a-dí-šu-um 12 GÍN KÙ.BABBAR a-na na-áb-ri-tim ša ANŠE.ḪI-kà lá a-dí-šu-um a-ni e-ta-ar-ša-ni um-ma šu-ut-ma as ḫi-ir-tám a-ra-a-šu-um té-er-ta-kà li-li-kam <gap> lá-dí-šu-um a-dí ša ra <gap> i-na É.GAL-lim i-šé-e-ú-ni